મળતી માહિતી મુજબ મૂળ બિહારના અને હાલ નિકોલના કે.પી. રેસિડેન્સી ખાતે રહેતા હિમાનસિંગ પ્રભુનાથસિંગ કઠવાડા ખાતે ન્યુ ભારત પ્રોજેક્ટ્સ નામની વોટર પ્લાન્ટની ફેક્ટરી ધરાવે છે. ગઈ કાલે તેઓ પત્ની સાથે સરદાર પટેલ રિંગરોડ પર આવેલા અગોરા મોલમાં ખરીદી કરવા ગયા હતા. તેઓએ પોતાની કાર મોલની બહાર પાર્ક કરી હતી. ખરીદી કરી તેઓ પરત આવ્યા ત્યારે તેમની કારની પાછળનો કાચ તૂટેલો હતો. પાછળની સીટમાં મૂકેલી બે બેગ ગાયબ હતી.